Imtella' Awwissu 30, 2021 It-Talibani waqqfu d-daqq tal-mużika fl-Afganistan għax jemmnu li din m'hemmx postha fid-dinja Iżlamika. Ġellied Taliban saħansitra qatel lill-kantant folk Afgan Fawad Andarabi (ritratt) quddiem il-familja tiegħu b'kelliem għat-Taliban kien kwotat jgħid li se jinvestigaw il-każ. Sadanitatant, fl-istat ta' Kandahar il-leħen tan-nisa ġie projbit milli jinstema' fuq il-mezzi tar-radju u t-televiżjoni. It-Talibani huma wkoll kontra x-xorb alkoħoliku u l-isports waqt li huma kontra li n-nisa jsuqu karozza jew rota u jemmnu li n-nisa għandhom jilbsu l-burqa u l-irġiel iħallu d-daqna. Regoli oħra tagħhom jinkludu l-eżekuzzjoni pubblika ta' min joqtol u jinqabad f'adulterju kif ukoll il-qtugħ tal-pala tal-id lil dawk li jinqabdu jisirqu.